勤农赋
束皙 (WeiJin)
惟百里之置吏，各区别而异曹。考治民之贱职，美莫当乎劝农。专一里之权，擅百家之势。及至青幡禁乎游惰，田赋度乎顷亩。与夺在己，良薄浃口。受饶在于肥脯，得力在于美酒。若场功毕，租输至，录社长，召闾师。条牒所领，注列名讳。则鸡豚争下，壶珰横至。遂乃定一以为十，拘五以为二。盖由热啖纡其腹，而杜康咥其胃。乃有老闲旧猥，欺狭难觉。时虽被考，不过校督。歌对囹圄，笑向桎梏。